**Hortobágy Község Önkormányzata Képviselő-testületének ../2023. (... ...) önkormányzati rendelet-tervezet a közterületen elhagyott hulladék és a köztisztaság helyi szabályairól**

**Indokolás**

**Általános indokolás**

2023. július 1. napjától a hulladékról szóló 2012. évi CLXXXV. törvény (a továbbiakban: Ht.) a települési önkormányzat hulladékgazdálkodási közfeladat ellátási kötelezettségét tartalmazó szakaszai, valamint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 19. pontja hatályát veszti. Ezzel megszűnik a helyi önkormányzatok hulladékgazdálkodási közszolgáltatással kapcsolatos feladat-ellátási kötelezettsége, azt az állam veszi át, mint állami hulladékgazdálkodási közfeladatot.

Az önkormányzati hulladékgazdálkodási közfeladat megszűnése nem mentesíti a települési önkormányzatot a közterületen elhagyott hulladék felszámolásával kapcsolatos feladatellátás alól. A Ht. 33. § (4) bekezdése alapján a települési önkormányzat az Mötv. 13. § (1) bekezdés 5. pontjában foglalt köztisztasági feladatok ellátása körében eleget tesz a közterületen elhagyott hulladék felszámolásával összefüggő kötelezettségének. A Ht. 33. § (5) bekezdése szerint a települési önkormányzat az Mötv. 13. § (1) bekezdés 5. pontjában foglalt köztisztasági feladatok ellátása körében a közterületi kihelyezett gyűjtőedényekből vagy egyéb módon a közterületről összegyűjtött települési hulladék kezeléséről a 31. § (2) bekezdés a) pontban foglaltak alapján gondoskodik.

Az önkormányzati hulladékgazdálkodási közfeladat megszűnésével megváltozik az önkormányzati rendeleti szintű szabályozás is. 2023. július 1. napjától hatályát veszti a Ht. önkormányzati rendeletalkotási tárgyköröket tartalmazó 35. § (1) bekezdése a h) pont kivételével, a rendeletalkotási felhatalmazást adó 88. § (4) bekezdés a), b) és d) pontja. Erre tekintettel a fennmaradó kötelező rendeletalkotási tárgykörök a Ht. 35. § (1) bekezdés h) pontja alapján az elhagyott hulladék felszámolásához szükséges helyi intézkedések körének és a Ht. 88. § (4) bekezdés c) pontja alapján a közterület tisztán tartására vonatkozó részletes szabályoknak a meghatározása.

**Részletes indokolás**

1. §

Az elhagyott hulladékkal kapcsolatos szabályokat tartalmazza.

2. § - 3. §

Az ingatlanhasználó kötelezettségeit szabályozza a közterület tisztántartásával kapcsolatban.

4. §

A korábban e tárgykört szabályozó rendelet hatályon kívül helyezését rögzíti.

5.§

A rendelet hatálybalépését rögzíti.